༄༅། །གཏོར་སྒྲུབ་དང༌། བསྐང་བསྟོད་རྒྱས་བསྡུས་བཞུགས་སོ། །
༄༅། །གཏོར་སྒྲུབ་དང༌། སྒྲུབ་མཆོད་ཀྱི་སྐབས་སུ། ཡི་དམ་གང་བྱེད་ཀྱི་མངོན་རྟོགས་
བཟླས་པ་མཆོད་བསྟོད་དང་བཅས་པ་ཚར་ནས་རང་ལ་བསྡུས་ཏེ། བླ་མཆོད་རྒྱས་བསྡུས་
སྐབས་དང་སྦྱར་བ་བྱས་ནས། དེའི་རྗེས་སུ་ཡི་དམ་དང་རང་གི་ཆོ་གས་མཁའ་འགྲོ་སྤྱི་གཏོར་
བཏང་བའི་རྗེས་སུ། ཆོས་སྐྱོང་རྣམས་ཀྱི་གཏོར་མ་ནང་མཆོད་ལྟར་བསང་སྦྱངས་བྱས་ནས་
བྱིན་གྱིས་བརླབས། མགོན་པོ་རང་ལ་ཟུར་དུ་གཏོར་འབུལ་སོགས་བྱེད་ན། སྐྱབས་འགྲོ་
སེམས་བསྐྱེད། ཚད་མེད་བཞི་སྒོམ་པ་སོགས་སྔོན་དུ་སོང་ནས། སྭ་བྷཱ་ཝས་སྟོང་པར་གྱུར།
སྟོང་པའི་ངང་ལས། རང་ཡི་དམ་དུ་གསལ་བའི་མདུན་གྱི་ནམ་མཁར་པཾ་ལས་པདྨ་རཾ་ལས་ཉི་
མའི་དཀྱིལ་འཁོར་གྱི་སྟེང་དུ་ཧཱུཾ་མཐིང་ནག་ལས་འོད་འཕྲོས། དགྲ་བགེགས་གདུག་པ་ཅན་
-455-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཐམས་ཅད་ཚར་བཅད། ཚུར་འདུས་ཡོངས་སུ་གྱུར་པ་ལས། གུར་གྱི་མགོན་པོ་ནག་པོ་ཆེན་པོ་
ཆེར་འབར་བ་ཞལ་གཅིག་ཕྱག་གཉིས་པ། མིའུ་ཐུང་གེལ་བའི་འདུག་སྟངས་ཅན། སྨ་ར་དང༌།
སྨིན་མ་དང་། དབུ་སྐྲ་ཁམ་སེར་གྱེན་དུ་བརྫེས་པ། སྤྱན་གསུམ་བསྐལ་པའི་མེ་དཔུང་ལྟར་
འབར་བ། ཤངས་ཀྱི་ཁོང་ནས་དྲག་པོའི་རྡུལ་ཚུབ་ཀྱིས་ཕྱོགས་ཐམས་ཅད་མུན་པར་བྱེད་པ།
མཆེ་བའི་སེར་རྐང་གཙིགས་ཤིང་ལྗགས་ཀྱི་གློག་སྟོང་འཁྱུག་པ། རྐན་སྒྲ་བརྡབས་པས་ས་
:བརྙིལ་[བསྙིལ་]བར་བྱེད་པ། ཡན་ལག་དང་ཉིང་ལག་རགས་ཤིང་གཏུམ་པ། གསུས་ཁྱིམ་
མི་ཟད་པ་ཤིན་ཏུ་རྒྱས་པ། ཕྱག་གཡས་ཀྱི་གྲི་གུག་གིས་གདུག་པ་ཅན་རྣམས་ཚར་གཅོད་ཅིང༌།
གཡོན་ཐོད་ཁྲག་རེས་འགའ་ཞལ་དུ་སྟོབ་པར་བྱེད་པ། ཕྱག་གཉིས་ཀྱི་དབུས་ན་རྣམ་འཕྲུལ་
གྱི་གནྜི་བསྣམས་པ། མི་མགོ་སྐམ་པོ་ལྔའི་དབུ་རྒྱན་དང༌། རློན་པ་ཁྲག་འཛག་པ་ལྔ་བཅུའི་དོ་
ཤལ་འཕྱང་བ། ཕྱག་རྒྱ་དྲུག་གིས་བརྒྱན་པ། སྟག་གི་ལྤགས་པའི་ཤམ་ཐབས་ཅན། ཡེ་ཤེས་
ཀྱི་མེ་འབར་བའི་དབུས་ན་བཞུགས་པ། དེའི་གཡས་ན་བྱ་ནག། གཡོན་ན་ཁྱི་ནག། མདུན་ན་
མི་ནག། རྒྱབ་ན་ལྕགས་སྤྱང་། སྟེང་ན་ནམ་མཁའ་ལྡིང་གི་ཕོ་ཉ་ལ་སོགས་པ་བསམ་གྱིས་མི་
དེའི་གཡོན་དུ་ཏྲཀ་ལས་ཨེ་ཀ་ཛ་ཏི་སྐུ་མདོག་སྔོན་མོ་ཞལ་གཅིག་ཕྱག་
ཁྱབ་པ་འཕྲོ་བ།
གཉིས་ཀྱིས་བདུད་རྩིའི་བུམ་པ་ཐུགས་ཀར་བསྣམས་པ།
དར་དཀར་གྱི་ན་བཟས་སྟོད་
གཡོགས་པ། སྟག་གི་ལྤགས་པའི་ཤམ་ཐབས་ཅན། གཡུའི་རལ་པ་ལན་བུ་གཅིག་ཏུ་གྱུར་པ་
གཡོན་དུ་འཕྱང་བ། ཁྲོ་མོའི་རྣམ་པ་ཅན། དེའི་ལྟོ་བ་ཡངས་པའི་ནང་དུ་ཏྲཀ་ལས་ཁྲག་གི་རྒྱ་
མཚོ་དམར་ལ་དྭངས་པའི་དབུས་སུ་བྷོ༔ལས་དཔལ་ལྡན་ལྷ་མོ་འདོད་པ་ཁམས་ཀྱི་དབང་ཕྱུག་
མ་བོང་བུ་ག་དམར་ལ་ཞོན་པ། སྐུ་མདོག་སྔོན་མོ་ཞལ་གཅིག་ཕྱག་བཞི་མ། ཕྱག་གཡས་ཀྱི་
དང་པོ་ན་རལ་གྲི། གཉིས་པ་ན་ཐོད་པ་ཁྲག་གིས་གང་བ། གཡོན་གྱི་དང་པོ་ན་མདུང༌། གཉིས་
པ་ན་རྩེ་གསུམ་འཛིན་པ། མི་མགོ་སྐམ་པོ་ལྔས་དབུ་བརྒྱན་པ། སྐམ་པོ་ལྔ་བཅུའི་དོ་ཤལ་
-456-

གསུང་ཐོར་བུའི་སྐོར་ལས། གཏོར་སྒྲུབ་དང་སྐང་གསོའི་རིམ་པ་བཞུགས། ༩༦༽
འཕྱང་བ། རུས་པའི་རྒྱན་དྲུག་དང་ལྡན་ཞིང༌། གླང་པོ་ཆེའི་ཀོ་བས་སྟོད་གཡོགས་དང༌། བ་ལང་
གི་ཀོ་བས་སྨད་གཡོགས་པ། རེ་ལྡེའི་ཤམ་ཐབས་དང་། སྦྲུལ་གྱི་སྐ་རགས་ཅན། སྤྱན་གསུམ་
དང་ལྡན་ཞིང་མི་རོ་རངས་པ་ཁར་བཅུག་ནས་མཆེ་བ་གཙིགས་པ། སྙན་གཡས་ལ་དུག་སྦྲུལ་
དང་། གཡོན་པ་ལ་སེང་གེས་བརྒྱན་པ། སྐུ་ལ་ཁྲག་གི་ཐིག་ལེ་དང་། ཞག་གི་ཟོ་རིས་དང༌།
ཐལ་ཆེན་གྱི་ཚོམ་བུ་བཀོད་པ། ཤིན་ཏུ་རིད་ཅིང་ལྟེ་བའི་ཐད་ཀ་ནས་ཉི་ཟླ་འཆར་བ། ཡེ་ཤེས་
ཀྱི་མེ་དཔུང་འབར་བའི་དབུས་ན་བཞུགས་པར་གྱུར། དེ་གཉིས་ཀའི་དཔྲལ་བར་ༀ། མགྲིན་
པར་ཨཱཿཐུགས་ཀར་ཧཱུཾ། ཧཱུཾ་ལས་འོད་འཕྲོས་པས། རྡོ་རྗེ་འཆང་ཆེན་པོ་ལས་སྤྲུལ་པའི་ཡེ་ཤེས་
ཀྱི་མགོན་པོ་དང༌། རང་བཞིན་གྱི་གནས་ནས་ལྷ་མོ་སྤྱན་དྲངས་པར་བསམ། རྡོ་རྗེ་དྲིལ་བུ་
འཛིན་པའམ་རྔ་བརྡུང་ཞིང་མཛུབ་མོ་ལྕགས་ཀྱུའི་ཕྱག་རྒྱས་དར་ནག་གཡབ། མགོན་པོ་ཀུན་
བཞེངས་གདན་ལ་བཞེངས། །ད་ལྟ་སྙིགས་མ་ལྔ་ཡི་དུས། །གཤེགས་ཤིང་བཞུགས་པའི་
གནས་ངན་ཡང༌། །ཤཱཀྱའི་བསྟན་པ་བསྲུང་བ་དང༌། །བདག་སོགས་རྣམས་ལ་ཕན་གདགས་
ཕྱིར། །གནས་འདི་ཉིད་དུ་གཤེགས་སུ་གསོལ། །ཞེས་དང་། དད་པ་དང་ནི་དམ་ཚིག་གིས། །
ཚུར་གཤེགས་མ་ཧཱ་ཀཱ་ལ་ཆེ། །གུར་གྱི་མགོན་པོ་འཁོར་དང་བཅས། །གནས་འདིར་སྤྱན་འདྲེན་
གཤེགས་སུ་གསོལ། །རྒྱས་པར་ན། ཧཱུཾ། དུར་ཁྲོད་ཆེན་པོའི་གནས་མཆོག་དམ་པ་ནས། །སངས་
རྒྱས་བསྟན་པ་གཉན་པོ་བསྲུང་ཕྱིར་དུ། །མི་རྐང་གླིང་བུའི་དུང་ཆེན་བུས་པ་ཡིས། །ནག་པོ་
ཆེན་པོ་གནས་འདིར་གཤེགས་སུ་གསོལ། །ཧཱུཾ། དུར་ཁྲོད་ཆེན་པོའི་ཞེས་པ་འདྲེ། །དམ་ཉམས་
དགྲ་བགེགས་ཐལ་བར་བརླག་ཕྱིར་དུ། །ཤ་ཆེན་གདུག་པའི་སྤོས་ངད་ཆེན་པོ་ཡི། །ནག་པོ་
ཆེན་པོ༴། །ཧཱུཾ། དུར་ཁྲོད༴། །སྒྲུབ་པ་པོ་ལ་དངོས་གྲུབ་སྩོལ་བའི་ཕྱིར། །གཡབ་དར་ནག་པོས་
ཡང་ཡང་གཡབས་པ་ཡིས། །ནག་པོ་ཆེན་པོ་གནས་འདིར་གཤེགས་སུ་གསོལ། །ཞེས་ལན་
གསུམ་བརྗོད་ལ། ༀ་ཤྲཱི་མ་ཧཱ་ཀཱ་ལཱ་ཡེ། མ་ཧཱ་ཀཱ་ལི་དེ་ཝི་ས་པ་རི་ཝཱ་རེ་ཨེ་ཧྱ་ཧི། ཨཉྙཾ། པཱཏྱཾ།
-457-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཞེས་མཆོད་ཡོན་དང་ཞབས་བསིལ་ཕུལ། ཛཿཧཱུཾ་བཾ་ཧོཿདམ་ཚིག་པ་དང་དབྱེར་མེད་དུ་གྱུར།
པདྨ་ཀ་མ་ལ་ཡེ་སཾ་གྱིས་གདན་ཕུལ། དེ་ནས་ཐུགས་ཀའི་ཧཱུཾ་ལས་འོད་འཕྲོས་པས་དབང་གི་
ལྷ་སྤྱན་དྲངས། མཆོད་པས་མཆོད། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་
པར་དབང་བསྐུར་དུ་གསོལ། ཞེས་གསོལ་བ་བཏབ་པས་དེ་བཞིན་གཤེགས་པ་ཐམས་ཅད་
ཀྱིས་དབང་བསྐུར། དྲི་མ་དག། ཆུའི་ལྷག་མ་ཡར་ལུད་པ་ལས་མི་བསྐྱོད་པས་དབུ་བརྒྱན་པར་
གྱུར་པ་ལ་མཆོད་པས་མཆོད། ནང་མཆོད་དང་བསྟོད་པ་མདོར་བསྡུས་ཀྱང་བྱས་ཏེ། ཨྃ་ཤྲི་མ་
ཧཱ་ཀཱ་ལཱ་ཡེ་མ་ཧཱ་ཀཱ་ལ་དེ་ཝི་ས་པ་རི་ཝཱ་ར་ས་མ་ཡེ་སྨ་ར་ཡེ། མ་ཏི་ཀྲ་མ་ཡེ། ས་མ་ཡེ་རཀྵནྟ།
དཔལ་རྡོ་རྗེ་ནག་པོ་འཁོར་དང་བཅས་པ་ཐམས་ཅད། རྡོ་རྗེ་འཆང་ལ་སོགས་པ་རྩ་བ་དང་
བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱིས་བཀའ་དང་དམ་ལ་བཏགས་
ཤིང༌། སངས་རྒྱས་ཀྱི་བསྟན་པ་བསྲུང་བ་ལ་སོགས་པར་ཞལ་གྱིས་བཞེས་པ་བཞིན་དུ།
སངས་རྒྱས་ཀྱི་བསྟན་པ་གཉན་པོ་བསྲུངས་ཤིག། དཀོན་མཆོག་གི་དབུ་འཕང་བསྟོད། དགེ་
འདུན་གྱི་ཆོས་འཁོར་སྐྱོངས། བསྟན་པའི་སྤྱི་དགྲ། རྣལ་འབྱོར་པའི་སྒོས་དགྲ། སྦྱིན་བདག་
འཁོར་དང་བཅས་པ་སོགས་སེམས་ཅན་ཡོངས་ལ་གནོད་ཅིང་འཚེ་བར་བྱེད་པའི་དགྲ་
བགེགས་ལོག་པར་འདྲེན་པ་ཐམས་ཅད་ཀྱི་བསམ་ངན་སྦྱོར་རྩུབ་ཐམས་ཅད་ཁ་སྦྱོར་ཕྱེ་ནས་
བརླག་ཅིང་གཞོམ་པའི་འཕྲིན་ལས་མཛད་དུ་གསོལ། ཞེས་པ་ལ་སོགས་པ་བརྗོད་དོ། །རྡོ་རྗེ་
རྩེ་གསུམ་པའི་ཕྱག་རྒྱའམ། རྡོ་རྗེས་ཐུགས་ཀར་རེག་པས་དམ་ཚིག་ལ་གནས་པར་བསམ་མོ། །
དེ་ནས་མགོན་པོའི་ཐུགས་ཀ་ནས་ཧཱུཾ་ཡིག་མཐིང་ནག་ལས་འཕྲོས་པའི་སྔགས་ཕྲེང་ཞལ་ནས་
འཕྲོས་པའི་འོད་ཟེར་ཁ་དོག་སྣ་ཚོགས་ཀྱིས་འཕྲིན་ལས་གང་འདོད་བསྒྲུབས་པར་བསམ་ནས་
ཕྲེང་བ་སྒྲུབ་པ་ལ་སོགས་པ་མན་ངག་བཞིན་བྱས་ཏེ། ༀ་མ་ཧཱ་ཀཱ་ལཱ་ཡ། ཤཱ་ས་ན་ཨུ་པ་ཧཱ་རི་
ཎེ། ཨེ་ཥཱ་པཥཱིཎྚི་མ་ཀཱ་ལོ་ཡ་མི་དཾ། རཏྣ་ཏྲ་ཡཱ་པ་ཀཱ་རི་ཎཾ་ཡ་ཏི་པྲ་ཏཱིཛྙ་སྨ་ར་སི་ཏ་དཱ་ཨི་དཾ་དུཥྞི་ཁ་
-458-

གསུང་ཐོར་བུའི་སྐོར་ལས། གཏོར་སྒྲུབ་དང་སྐང་གསོའི་རིམ་པ་བཞུགས། ༩༦༽
ཁ། ཁཱ་ཧི་ཁཱ་ཧི། མ་ར་མ་ར། གྲྀཥྞ་གྲྀཧྞ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། དེ་ན་
མེ་ཀེ་ན་ཕཊ། ཅེས་པ་དང༌། ༀ་ཤྲཱི་མ་ཧཱ་ཀཱ་ལཱ་ཡེ་ཧཱུྃ་ཧཱུྃ་ཧཱུྃ་ཕཊ། ཅེས་པས་མགོན་པོ་དང༌། ཨཾ་
རོ་རུ་རོ་རུ་ཏིཀྵ་ཎ་བྷ་ཏོ་སི་ཀཱ་མ་ལ་རཀྵ་སི་ཧཱུྃ་བྷྱོཿ༔ཧཱུཾ། ཞེས་པས་ལྷ་མོའི་སྔགས་སྒྲ་བཅས་དང༌།
ཤུབ་བུ་དང༌། ཡིད་བཟླས་སོགས་མན་ངག་བཞིན་བརྒྱ་རྩ་དང་སྟོང་ཕྲག་ལ་སོགས་པ་མི་ཚིག
གིས་བར་མ་ཆོད་པའི་བཟླས་པ་བྱའོ། །དེ་ལྟར་བཟླས་པ་གྲུབ་ནས་འདོད་དོན་ལ་གསོལ་བ་
བཏབ་ཅིང༌། དེ་ནས་ཤ་ཁྲག་ལ་སོགས་པས་ལེགས་པར་བརྒྱན་པའི་གཏོར་མ་རྣམས། ༀ་
བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ། ཞེས་པས་བསང་། ཨོཾ་སྭ་བྷཱ་ཝ་ཤུདྡྷ་ཞེས་པས་སྦྱངས་
ནས། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར། དེའི་སྟེང་དུ་རཾ་ལས་མེའི་དཀྱིལ་
འཁོར། དེའི་སྟེང་དུ་ཨ་ལས་མི་མགོའི་སྒྱེད་བུའི་སྟེང་དུ་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་
བའི་ནང་གི་ཤར་དུ་ཧཱུཾ་ལས་དྲི་ཆེན། ལྷོར་ཨཾ་ལས་རཀྟ། ནུབ་ཏུ་ཛཱི་ལས་བྱང་སེམས། བྱང་དུ་
ཁཾ་ལས་ཀླད་པ། དབུས་སུ་ཧཱུཾ་ལས་དྲི་ཆུ། དེ་རྣམས་ཡེ་ཤེས་ལྔའི་རང་བཞིན། དེའི་སྟེང་དུ་ཨ་
ལས་ཟླ་བའི་དཀྱིལ་འཁོར། དེའི་སྟེང་དུ་ཨཱ་ལི་ཀཱ་ལི། ཨཱ་ལི་ལས་འོད་འཕྲོས། དཔའ་བོ་
ཐམས་ཅད་སྤྱན་དྲངས། ཀཱ་ལི་ལས་འོད་འཕྲོས། མཁའ་འགྲོ་ཐམས་ཅད་སྤྱན་དྲངས། སྟེང་དུ་
ལྷ་ཡབ་ཡུམ་སྙོམས་འཇུག་མཛད་པས་བྱང་སེམས་དཀར་དམར་གྱི་ངོ་བོར་ཞུ། འོག་གི་རླུང་
གཡོས་མེ་སྦར། བདུད་རྩི་བསྐོལ། ཟླ་བ་བྱང་སེམས་ཧཱུཾ་དང་བཅས་པ་གཅིག་ཏུ་འདྲེས་པས་
གྲུབ་པའི་དངུལ་ཆུའམ། ཉི་མ་འཆར་ཁའི་མདོག་ལྟ་བུར་གྱུར་པ། ཨོཾ་ཨཱཿ༔ཧཱུྃ་ཧ་ཧོཿཧྲཱིཿཞེས་པས་
བྱིན་གྱིས་བརླབས་པས་བདུད་རྩིའི་རྒྱ་མཚོར་གྱུར་པར་བསམ་མོ། །དེ་ནས་ལྷ་རྣམས་ཀྱི་
ལྗགས་རྡོ་རྗེ་འོད་ཀྱི་བུ་གུ་ཅན་གྱིས་བདུད་རྩི་དྲངས་ནས་གསོལ་བས་དགྱེས་པར་བསམས།
རྡོ་རྗེ་ཐལ་མོ་གྱེན་དུ་ཕྱེ་བ་བསྟན་ཏེ། ཨ་ཤྲཱི་མ་ཧཱ་ཀཱ་ལཱ་ཡེ། མ་ཧཱ་ཀཱ་ལི་དེ་ཝི་ས་པ་རི་ཝ་ར།
ན་མཿསརྦ་ཏ་ཐཱ་ག་ཏེ་བྷྱོཿ། བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུད་ག་ཏེ་སྥ་ར་ཎ་ཨི་མཾ་ག་ག་ན་ཁཾ་གྲྀཥྚེ་
-459-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
དཾ་བ་ལིཾ་ཏ་ཡེ་སྭཱཧཱ། ཞེས་པ་དང༌། ༀ་མ་ཧཱ་ཀཱ་ལཱ་ཡེ། ཤཱ་ས་ན། ཞེས་སོགས་བ་ལིཾ་ཏ་དང་སྦྱར་
བས་ལན་གསུམ་ལ་སོགས་པས་དབུལ་ཞིང༌། ཨོཾ་ཨཉྙཾ་ལ་སོགས་པས་མཆོད། ༀ་ཨཱཿཧཱུྃ་གིས་
ནང་མཆོད་ཕུལ། དེ་ནས་འོག་ནས་འབྱུང་བའི་བསྟོད་པ་རྒྱས་བསྡུས་སྐབས་དང་སྦྱར་བས་
བསྟོད་པར་བྱའོ།། །།
དེ་ནས་དཔལ་མགོན་ཞལ་བཞི་པའི་མཆོད་གཏོར་སོགས་ནི། རྗེས་སུ་སྣང་བ་ཐོབ་པའི་
རྣལ་འབྱོར་པས། གཏོར་རྫས་རྣམས་སྔར་ལྟར་བསང་སྦྱང་བྱས་ཏེ་བྱིན་གྱིས་རློབ། དེ་ནས་ཨོཾ་
ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ་ཞེས་པས་སྟོང་པའི་ངང་ལས། མདུན་གྱི་ནམ་མཁར་པཾ་
ལས་པད་མ་རཾ་ལས་ཉི་མའི་དཀྱིལ་འཁོར་གྱི་སྟེང་དུ། ཧཱུཾ་ལས་ཁྲོ་བོའི་རྡོ་རྗེ་མཐིང་ནག་ཧཱུཾ་གིས་
མཚན་པ་ལས་འོད་འཕྲོས། གདུག་པ་ཅན་ཐམས་ཅད་ཚར་བཅད། ཚུར་འདུས་ཡོངས་སུ་གྱུར་
པ་ལས། དམག་དཔོན་གྱི་མགོན་པོ་ནག་པོ་ཆེན་པོ་ཞལ་བཞི་པ་སྐུ་མདོག་མཐིང་ནག། རྩ་
ཞལ་སྔོན་པོ། གཡས་ཞལ་ནག་པོ། རྒྱབ་ཞལ་སེར་ནག། གཡོན་ཞལ་ལྗང་ཁུ། ཞལ་རེ་རེ་
ལའང་སྤྱན་གསུམ་གསུམ་པ་བསྐལ་པའི་མེ་དཔུང་ལྟར་འབར་བ། ཤངས་ཀྱི་ཁོང་ནས་དྲག་
པོའི་རླུང་ལྡང་བ། མཆེ་བའི་སེར་རྐང་གཙིགས་ཤིང་ལྗགས་ཀྱི་གློག་སྟོང་འཁྱུག་པ། རྐན་སྒྲ་
བརྡབས་པས་ས་ཐམས་ཅད་:བརྙིལ་[བསྙིལ་]བ། ཡན་ལག་དང་ཉིང་ལག་རགས་ཤིང་
གཏུམ་པ། གསུས་ཁྱིམ་ཤིན་ཏུ་མི་ཟད་པ་རྒྱས་པ། སྨ་ར་དང་སྨིན་མ་དང༌། དབུ་སྐྲ་ཁམ་སེར་
གྱེན་དུ་བརྫེས་པ། རྩ་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པ། དེ་འོག་གཉིས་མདུང་
ཐུང་དང་རལ་གྲི་འཛིན་པ། མཆན་ཁུང་གཡོན་ན་གཏེར་གྱི་བུམ་པ་འཛིན་པ། ཞབས་གཉིས་
གྱད་ཀྱི་དོར་སྟབས་ཀྱིས་དགྲ་བགེགས་གདུག་པ་ཅན་བརྫིས་པ། དེའི་གཡས་སུ་གཡུང་མོ་
ནག་མོ། གཡོན་དུ་གཏུམ་མོ་ལྗང་ཁུ། མདུན་དུ་སྲིན་མོ་ནག་མོ། རྒྱབ་ཏུ་སཾ་གྷ་ལཱི་སེར་ནག།
ཐམས་ཅད་གཅེར་བུའི་གཟུགས་ཅན། དེ་བཞི་ཀའང་ཞལ་གཅིག་ཕྱག་གཉིས་གྲི་གུག་དང་ཐོད་
-460-

གསུང་ཐོར་བུའི་སྐོར་ལས། གཏོར་སྒྲུབ་དང་སྐང་གསོའི་རིམ་པ་བཞུགས། ༩༦༽
པ་འཛིན་པ། གཡས་བརྐྱང་གི་སྟབས་ཀྱིས་མི་རོའི་གདན་ལ་བཞུགས་པ། གཙོ་བོ་ལ་ཕྱག་རྒྱ་
དྲུག་དང་། སྲིང་མོ་བཞི་ལ་ཕྱག་རྒྱ་ལྔས་བརྒྱན་པ། དེ་ཐམས་ཅད་ཀྱི་དཔྲལ་བར་ༀ། མགྲིན་
པར་ཨཱཿཐུགས་ཀར་ཧཱུཾ། ཧཱུཾ་ལས་འོད་འཕྲོས་ཡེ་ཤེས་པ་སྤྱན་